पथराव तोड़फोड़ से तनाव
धार्मिकझंडी फर्रियां नीचे गिरी मिलने से गुलजार नगर भवानीनगर में शुक्रवार सुबह कुछ युवकों ने पथराव कर वाहनों में तोड़फोड़ कर दी। पथराव में तीन जने घायल भी हो गए। दोनों तरफ से लोगों के आमने-सामने होने की सूचना पर पुराने शहर में अफरा-तफरी मच गई और बाजार बंद हो गए। पुलिस ने चारों तरफ से इलाके को घेर लिया लेकिन इससे पहले ही संदिग्ध युवक भाग गए। दोपहर में दूसरे पक्ष के लोगों ने थाने पर प्रदर्शन कर उत्पाती तत्वों को गिरफ्तार करने की मांग की।
यूंरहा दिन भर तनाव - गुरुवारको लगी झंडियां फर्रियां शुक्रवार सुबह टूटी मिली तो लोगों ने दूसरे पक्ष पर आरोप लगाने शुरू कर दिए। देखते ही देखते क्षेत्रवासी जमा हो गए तथा झंडियां तोड़ने वालों के खिलाफ कार्रवाई की मांग करने लगे। कुछ देर बाद पास ही स्थित भवानीनगर में भी फर्रियां फाड़ने की जानकारी मिली तो वहां भी लोगों में रोष फैल गया। सूचना पर पुलिस प्रशासनिक अधिकारी मौके पर पहुंचे तथा आक्रोशित लोगों को दोषियों के खिलाफ कार्रवाई का आश्वासन देकर शांत किया। इसी दौरान कुछ लोगों ने भवानी नगर में एक घर पर पथराव कर दिया। घर के बाहर खड़ी एक कार के कांच तोड़ दिए। बाइक को भी क्षतिग्रस्त कर दिया। इस सूचना पर दूसरे पक्ष के लोग भी मौके पर जमा हो गए। नारेबाजी कहासुनी के बीच पथराव होने लगा। एएसपी ज्योतिस्वरूप शर्मा एडीएम सिटी आनंदीलाल वैष्णव के नेतृत्व में पुलिस प्रशासनिक अधिकारी मौके पर पहुंचे। लोगों से समझाइश की जा रही थी। इसी दौरान पंचमुखी श्मशान घाट के पास चमन चौराहा पर भी पथराव की सूचना आई। पथराव से तीन-चार दोपहिया वाहन क्षतिग्रस्त हो गए। दो युवकों को चोटें भी आई। पुलिस ने मौके पर पहुंच कर पथराव करने वालों को खदेड़ा तथा लोगों को घरों के अंदर भेज दिया। चमन चौराहा पर जमा लोगों को खदेड़ने के लिए पुलिस ने हल्का बल प्रयोग किया।
भीलवाड़ा. पथराव और बाइक तोड़ने के हालात का निरीक्षण करते एसपी शर्मा।
hin_Deva hin_Deva hin_Deva bho_Deva